Special Intervention Group ble mye omtalt i media i forbindelse med rettssakene mot nordmennene Joshua Olav Daniel Hodne French og Tjostolv Moland i Kongo. I hvilken grad Torgeir Eriksen skal ha vært French og Molands mentor er uklart. Tjostolv Moland ble leder for SiGs filial i Uganda i 2007, etter å ha fått godkjennelse til å bruke SiGs logoer og insignia av Torgeir Friksen(som han da het). Tjostolv Moland involverte Joshua Olav Daniel Hodne French tidlig i 2008. På tidspunktet for mordet på Abedi Kasongo 5. mai 2009 i Kongo skulle Tjostolv Moland ha avviklet SiG Uganda, ifølge Torgeir Eriksen, og opprettet sitt eget sikkerhetsselskap. Navnet på sikkerhetsselskapet som Tjostolv Moland skulle ha startet er ikke kjent mens det derimot skal være bevist at logoer og insignia fra SiG fremdeles ble brukt av Ugandafilialen av SiG når mordet på Kasongo skjedde.